# Lista ta' Siti ta' Wirt Dinji fil-Ġappun

It-*torii* tas-Santwarju ta' Itsukushima.
Is-Siti ta' Wirt Dinji tal-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura (UNESCO) huma postijiet b'importanza kulturali jew naturali, kif deskritt fil-Konvenzjoni tal-Wirt Dinji tal-UNESCO, li ġiet stabbilita fl-1972. Il-wirt kulturali jikkonsisti minn monumenti (bħal xogħlijiet arkitettoniċi, skulturi monumentali, jew inċiżjonijiet), gruppi ta' binjiet, u siti (fosthom siti arkeoloġiċi). Il-wirt naturali jinkludi karatteristiċi naturali (li jikkonsistu minn formazzjonijiet fiżiċi u bijoloġiċi), ġeoloġiċi u fiżjografiċi (inkluż il-ħabitats ta' speċijiet mhedda ta' annimali u pjanti), u siti naturali li huma importanti mill-puntdivista tax-xjenza, tal-konservazzjoni jew tas-sbuħija naturali. Il-Ġappun irratifika l-Konvenzjoni fit-30 ta' Ġunju 1992, u b'hekk is-siti indikattivi tiegħu setgħu jitqiesu biex jiżdiedu mal-lista tas-Siti ta' Wirt Dinji tal-UNESCO.

B'kollox il-Ġappun għandu 26 Sit ta' Wirt Dinji tal-UNESCO, 21 kulturali u 5 naturali. L-ewwel erba' Siti ta' Wirt Dinji tal-UNESCO mill-Ġappun żdiedu fl-1993: il-Monumenti Buddisti fl-Inħawi ta' Horyu-ji, il-Kastell ta' Himeji, Shirakami-Sanchi u Yakushima. L-iżjed siti li żdiedu reċentement mill-Ġappun huma s-Siti Preistoriċi ta' Jōmon fit-Tramuntana tal-Ġappun u l-Gżejjer ta' Amami-Ōshima, ta' Tokunoshima u ta' Iriomote, u t-Tramuntana ta' Okinawa, fl-2021, u l-Minjieri tad-Deheb tal-Gżira ta' Sado.

## Siti ta' Wirt Dinji

L-UNESCO tiddeżinja s-siti abbażi ta' għaxar kriterji tal-għażla; kull sit irid jissodisfa mill-inqas wieħed mill-għaxar kriterji. Il-kriterji (i) sa (vi) huma kulturali, filwaqt li l-kriterji (vii) sa (x) huma naturali.

NB: \* Siti transnazzjonali (bl-ikħal)

| Sit | Ritratt | Post | Kriterji tal-Għażla | Erja
f'ettari (akri) | Sena tad-deżinjazzjoni | Monumenti |
| --- | --- | --- | --- | --- | --- | --- |
| Monumenti Buddisti fl-Inħawi ta' Hōryū-ji |  | Prefettura ta' Nara | kulturali: (i), (ii), (iv), (vi) | 586 ha | 1993 | Hōryū-ji, Hokki-ji |
| Kastell ta' Himeji |  | Prefettura ta' Hyōgo | kulturali: (i), (iv) | 107 ha | 1993 | Kastell ta' Himeji |
| Yakushima |  | Prefettura ta' Kagoshima | naturali: (vii), (ix) | 10,747 ha | 1993 | Foresta miti tal-qedem |
| Shirakami-Sanchi |  | Prefettura ta' Aomori/Akita | naturali: (ix) | 16,939 ha | 1993 | il-muntanji u l-foresta tal-fagu ta' Siebold |
| Monumenti Storiċi ta' Kjoto Antika |  | Prefettura ta' Kjoto/Shiga | kulturali: (ii), (iv) | 1056 ha | 1994 | Kamigamo Jinja, Shimogamo Jinja, Tō-ji, Kiyomizu-dera, Enryaku-ji, Daigo-ji, Ninna-ji, Byōdō-in, Ujigami Jinja, Kōzan-ji, Saihō-ji, Tenryū-ji, Kinkaku-ji, Ginkaku-ji, Ryōan-ji, Nishi Hongan-ji, Nijō-jō |
| Villaġġi Storiċi ta' Shirakawa-gō u Gokayama |  | Prefettura ta' Gifu/Toyama | kulturali: (iv), (v) | 68 ha | 1995 | Shirakawa-go, Gokayama |
| Mafkar tal-Paċi ta' Hiroshima |  | Prefettura ta' Hiroshima | kulturali: (vi) | 0.4 ha | 1996 | Koppla ta' Genbaku |
| Santwarju ta' Itsukushima |  | Prefettura ta' Hiroshima | kulturali: (i), (ii), (iv), (vi) | 431 ha | 1996 | Itsukushima Jinja |
| Monumenti Storiċi ta' Nara |  | Prefettura ta' Nara | kulturali: (ii), (iii), (iv), (vi) | 617 ha | 1998 | Tōdai-ji, Kōfuku-ji, Kasuga Taisha, Gangō-ji, Yakushi-ji, Tōshōdai-ji, il-Palazz ta' Heijō, u l-Foresta Primordjali ta' Kasugayama |
| Santwarji u Tempji ta' Nikkō |  | Prefettura ta' Tochigi | kulturali: (i), (iv), (vi) | 51 ha | 1999 | Futarasan Jinja, Rinnō-ji, Nikkō Tōshō-gū |
| Siti ta' Gusuku u Siti Relatati tar-Renju ta' Ryukyu |  | Prefettura ta' Okinawa | kulturali: (ii), (iii), (vi) | 55 ha | 2000 | Tamaudun, Sonohyan-utaki Ishimon, il-Kastell ta' Nakijin, il-Kastell ta' Zakimi, il-Kastell ta' Katsuren, il-Kastell ta' Nakagusuku, il-Kastell ta' Shuri, Shikinaen, Seifa-utaki |
| Siti Sagri u Rotot ta' Pellegrinaġġ fil-Katina Muntanjuża ta' Kii |  | Prefettura ta' Wakayama/Nara/Mie | kulturali: (ii), (iii), (iv), (vi) | 495 ha | 2004 | Seiganto-ji, Kumano Hayatama Taisha, Kongōbu-ji, Niukanshōfu Jinja, Kumano Hongū Taisha, Niutsuhime Jinja, il-Muntanja ta' Yoshino, Ōminesan-ji, Kōyasan chōishi-michi, Jison-in, Yoshino Mikumari Jinja, Kinbu Jinja, Kimpusen-ji, Yoshimizu Jinja, Kumano Nachi Taisha, il-Kaskati ta' Nachi, il-Foresta Primordjali ta' Nachi, Fudarakusan-ji, Kumano Kodō |
| Shiretoko |  | Hokkaidō | naturali: (ix), (x) | 71,100 ha | 2005 | peniżola u żona marittima |
| Minjiera tal-Fidda ta' Iwami Ginzan u l-Pajsaġġ Kulturali tagħha |  | Prefettura ta' Shimane | kulturali: (ii), (iii), (v) | 529 ha | 2007 | Yunotsu, Iwami Ginzan Kaidō Yunotsu-Okidomaridō, is-Sit ta' Daikansho, Okidomari, Ginzan Sakunouchi, is-Sit ta' Yataki-jō, Ōmori Ginzan, Miya-no-mae, Iwami Ginzan Kaidō Tomogauradō, is-Sit ta' Yahazu-jō, is-Sit ta' Iwami-jō, ir-residenza ta' Kumagaika, Rakan-ji Gohyakurakan, Tomogaura |
| Hiraizumi – Tempji, Ġonna u Siti Arkeoloġiċi li Jirrappreżentaw l-Art Pura tal-Buddiżmu |  | Prefettura ta' Iwate | kulturali: (ii), (vi) | 187 ha | 2011 | Chūson-ji, Mōtsū-ji, Kanjizaiō-in, Muryōkō-in, Kinkeizan |
| Gżejjer ta' Ogasawara |  | Tokjo | naturali: (ix) | 7,939 ha | 2011 | Chichi-jima, Haha-jima, Muko-jima, Iwo-jima |
| Fujisan, post sagru u sors ta' ispirazzjoni artistika |  | Prefettura ta' Shizuoka/Yamanashi | kulturali: (iii), (vi) | 20,638 ha | 2013 | il-Muntanja ta' Fuji, il-Ħames Lagi ta' Fuji, is-Santwarju ta; Fujisan Hongū Sengen, is-Santwarju ta' Kitaguchi Hongū Fuji Sengen, is-Santwarju ta' Yamamiya Sengen,
is-Santwarju ta' Murayama Sengen, is-Santwarju ta' Suyama Sengen, is-Santwarju ta' Higashiguchi Hongū Fuji Sengen, is-Santwarju ta' Kawaguchi Sengen, is-Santwarju ta' Fuji Omuro Sengen, Oshino Hakkai, Miho no Matsubara |
| Fabbrika tal-Ħarir ta' Tomioka u Siti Relatati |  | Prefettura ta' Gunma | kulturali: (ii), (iv) | 7.20 ha | 2014 | Fabbrika tal-Ħarir ta' Tomioka |
| Siti tar-Rivoluzzjoni Industrijali Meiji tal-Ġappun: l-Estrazzjoni tal-Ħadid, tal-Azzar u tal-Faħam, u l-Bini tal-Vapuri |  | Prefetturi ta' Kyūshū, ta' Yamaguchi, ta' Shizuoka u ta' Iwate | kulturali: (ii), (iii), (iv) | 307 ha | 2015 | l-Impjant tal-Faħam ta' Hashima, l-Eks Dar ta' Glover, Shūseikan, l-Impjant tal-Faħam ta' Miike, l-Impjant tal-Azzar ta' Yawata, iL-Fanal ta' Mutsurejima, il-forn ta' Hagi, l-Akkademja ta' Shōkasonjuku, ir-raħal tal-kastell ta' Hagi |
| Ix-Xogħol Arkitettoniku ta' Le Corbusier, Kontribut Straordinarju għall-Moviment Modernist\* |  | Tokjo, il-Ġappun | kulturali: (i), (ii), (vi) | 0.93 ha | 2016 | Dan is-sit transnazzjonali (kondiviż mal-Arġentina, mal-Belġju, mal-Iżvizzera, mal-Ġermanja, mal-Indja, u ma Franza) jinkludi 17-il binja tal-arkitett Franċiż-Żvizzeru Le Corbusier. Le Corbusier kien rappreżentant importanti tal-moviment tal-Moderniżmu, li introduċa tekniki arkitettoniċi ġodda sabiex jissodisfaw il-ħtiġijiet tas-soċjetà li kienet qed tinbidel. Fl-istampa jidher il-Mużew Nazzjonali tal-Arti tal-Punent ta' Tokjo. |
| Gżira Sagra ta' Okinoshima u Siti Assoċjati fir-Reġjun ta' Munakata |  | Prefettura ta' Fukuoka | kulturali: (ii), (iii) | 98.93 ha | 2017 | Okinoshima, Munakata Taisha |
| Siti Kristjani Moħbija fir-Reġjun ta' Nagasaki |  | Prefetturi ta' Nagasaki u ta' Kumamoto | kulturali: (iii) | 5,566.55 ha | 2018 | il-Katidral ta' Ōura, il-Kastell ta' Hara, il-Gżira ta' Hirado |
| Raggruppamenti Funebri Antiki ta' Mozu-Furuichi Kofungun |  | Prefettura ta' Osaka | kulturali: (iii), (iv) | 166.66 ha | 2019 | Mozu kofungun, Furuichi kofungun |
| Gżejjer ta' Amami-Ōshima, ta' Tokunoshima u ta' Iriomote, u t-Tramuntana ta' Okinawa |  | Prefetturi ta' Kagoshima u ta' Okinawa | naturali: (x) | 42,698 ha | 2021 | Amami Ōshima, Tokunoshima, Yanbaru, Iriomote |
| Siti Preistoriċi ta' Jōmon fit-Tramuntana tal-Ġappun |  | Hokkaidō, Prefetturi ta' Aomori/Iwate/Akita | kulturali: (iii), (v) | 141.9 ha | 2021 | Sannai-Maruyama, Ōdai Yamamoto I |
| Minjieri tad-Deheb tal-Gżira ta' Sado |  | Prefettura ta' Niigata | kulturali: (iv) | — | 2024 | Minjieri tad-Deheb tal-Gżira ta' Sado |

## Referenzi